মোবাইলের সবচেয়ে গুরুত্বপূর্ণ ভূমিকা পালন করে ব্যাটারি। ফোন বা ফিচার যতই উন্নত হোক না কেন, ব্যাটারি ব্যাকআপ না থাকলে এটা আপনার নজর কাড়বে না। ফোন উৎপাদনকরী প্রতিষ্ঠানের পাশাপাশি বিষয়টিতে নজর দিয়েছে অপারেটিং সিস্টেম তৈরি প্রতিষ্ঠান গুগল। তাই এবার ফোনের কার্যক্ষমতা বাড়াতে যুক্ত করা হয়েছে অ্যাডাপটিভ ব্যাটারি, যা নিয়ন্ত্রণ হচ্ছে এআই প্রযুক্তির মাধ্যমে। এর মাধ্যমে কোন অ্যাপটি পাওয়ার্ড দিতে হবে এবং কোন অ্যাপটি ব্যাক পাওয়ার বন্ধ করতে হবে, তা নিজেই নিয়ন্ত্রণ করতে পারে। ফলে ফোনের ব্যাটারি আগের চেয়ে অনেক বেশি সময় ধরে চলবে। এর পরই রয়েছে অ্যাডাপটিভ ব্রাইটনেস। বেশিরভাগ সময়ে আমরা ফোনে অটোব্রাইটনেস ব্যবহার করি। তবে ঘরের বাইরে থাকা অবস্থায় তা ভালোভাবে কাজ করে না। ফোনের কৃত্রিম বুদ্ধিমত্তার মাধ্যমে ফোনে কখন কতটুকু আলো লাগবে, তা নিয়ন্ত্রণ করবে অ্যাডাপটিভ ব্রাইটনেস।